**H O T Ă R Â R E**

**pentru modificarea Hotărârii Consiliului Judeţean Cluj nr. 244/2018 privind aprobarea Studiului de fezabilitate, a indicatorilor tehnico-economici, a Strategiei de tarifare – Planul anual de evoluţie a tarifelor la apă şi canalizare în perioada 2017-2023 şi a cofinanţării Proiectului ’’Proiectul regional de dezvoltare a infrastructurii de apă şi apă uzată din judeţele Cluj şi Sălaj, în perioada 2014-2020”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 31 din 1.02.2022 pentru modificarea Hotărârii Consiliului Judeţean Cluj nr. 244/2018 privind aprobarea Studiului de fezabilitate, a indicatorilor tehnico-economici, a Strategiei de tarifare – Planul anual de evoluţie a tarifelor la apă şi canalizare în perioada 2017-2023 şi a cofinanţării Proiectului ’’Proiectul regional de dezvoltare a infrastructurii de apă şi apă uzată din judeţele Cluj şi Sălaj, în perioada 2014-2020”, propus de Preşedintele Consiliului Judeţean Cluj, domnul Alin Tișe, care este însoțit de Referatul de aprobare cu nr. 4009/01.02.2022, de Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 4013/01.02.2022 și de Avizul cu nr. 4009 din 3.02.2022 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile Hotărârii Consiliului Judeţean Cluj nr. 233/2020 privind stabilirea unor măsuri în cadrul asociaţiilor de dezvoltare intercomunitară la care Județul Cluj are calitatea de asociat;

Luând în considerare dispoziţiile:

* art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. f) și alin. (5) lit. m) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 42 alin. (1) lit. b) din Legea finanțelor publice nr. 500/2002, cu modificările și completările ulterioare;
* art. 47 din Legea privind finanţele publice locale nr. 273/2006, cu modificările şi completările ulterioare;
* Hotărârii Guvernului nr. 379/2020 pentru aprobarea Metodologiei de ajustare a preţurilor în cadrul devizelor generale aferente proiectelor de infrastructură publică finanţate prin Programul Operaţional Infrastructură Mare 2014-2020;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. I.** Hotărârea Consiliului Județean Cluj nr. 244/2018 privind aprobarea Studiului de fezabilitate, a indicatorilor tehnico-economici , a Strategiei de tarifare – Planul anual de evoluţie a tarifelor la apă şi canalizare în perioada 2017-2023 şi a cofinanţării Proiectului ’’Proiectul regional de dezvoltare a infrastructurii de apă şi apă uzată din judeţele Cluj şi Sălaj, în perioada 2014-2020”, se modifică după cum urmează:

1. Anexa nr. 1 ”Indicatorii tehnico-economici ai obiectivului de investiții ’’Proiectul regional de dezvoltare a infrastructurii de apă şi apă uzată din judeţele Cluj şi Sălaj, în perioada 2014-2020” se modifică și se înlocuiește cu **anexa nr. 1** care face parte integrantă din prezenta hotărâre.

2. Anexa nr. 2 ”Planul anual de evoluție a tarifelor la apă și canalizare în perioada 2017-2023” se modifică și se înlocuiește cu **anexa nr. 2** care face parte integrantă din prezenta hotărâre.

**Art. II**. Se acordă mandat reprezentantului Județului Cluj în Adunarea Generală a Asociației de Dezvoltare Intercomunitară ,,Asociația Regională pentru Dezvoltarea Infrastructurii din Bazinul Hidrografic Someș - Tisa” pentru a vota aprobarea Indicatorilor tehnico-economici și a Planului anual de evoluție a tarifelor la apă și canalizare în perioada 2017-2023, modificați conform prevederilor prezentei hotărâri.

**Art.** III. Se acordă mandat Asociației Regionale pentru Dezvoltarea Infrastructurii din Bazinul Hidrografic Someș-Tisa, al cărei membru este Județul Cluj, să semneze Actul adițional la Contractul de delegare directă a gestiunii serviciilor publice de alimentare cu apă și de canalizare, prin reprezentantul său legal, în numele și pe seama Județului Cluj cu privire la planul de tarifare.

**Art. IV.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane şi Direcția de Dezvoltare și Investiții.

**Art. V.** Prezenta hotărâre se comunică Direcţiei Generale Buget Finanţe, Resurse Umane; Direcției de Dezvoltare și Investiții, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 30 din 10 februarie 2022**

*Prezenta hotărâre a fost adoptată cu 35 de voturi “pentru”, fiind astfel respectate prevederile legale privind majoritatea de voturi necesară.*